cyanic-selkie/wikianc huggingface dataset:
Dino Bardot
Aastal 2002 tuli bändil V-Twin välja esimene album "The Blues Is A Minefield", kus Bardot mängis kitarri. Bändis oli ka trummar Michael McGaughrin, kes hiljem mängis koos temaga bändis 1990s.
Kidur
Kidura ja Kiru tõi teaduskäibesse Friedrich Reinhold Kreutzwald oma saksakeelses kirjas Friedrich Robert Faehlmannile 6/18. aprillist 1845.
Dino Bardot
Ansambel Stinky Munchkins on välja andnud singli "Release The Lions", mille A-poolel on nimilugu ja B-poolel "Bad Timing". YouTube'is on kaks muusikavideot: "Release The Lions" ja "No 2 Everything".
Kidur
See pärinevat Kreutzwaldi järgi ühest Simuna kihelkonnas üleskirjutatud eesti rahva niinimetatud lugulaulust, mida olevat 19. sajandi algul laulnud ringirändaja laulikust vanarauk, keda tervel Virumaal vana lauliku või rootsi rüütli nime all tunti. See vana rahvalaul läheb oma iseloomu poolest teistest meile seni [1845] tuntud lauludest lahku. Sel on oma histooriline tagapõhi, kuid see laul on ainult katkend, nimelt puuduvat laulust pikem lahingukirjeldus. Üsna ilmsesti kuulub see laul niisuguste hulka, mida rahvas iga võõra eest hoolega varjab.
Dino Bardot
Bardot liitus bändiga 1990s aastal 2007, kui eelmine basskitarrist lahkus bändist paar päeva enne nende maailmaturneed. 2009. aastal tuli neil välja teine album "Kicks", kus laulis ja mängis bassi Dino. Albumile kirjutas ta lood "Local Science" ja "Sparks". Koos bändiga kirjutas ta lood "I Don't Even Know What That Is", "59" ja "Balthazar". Dino laulis enamasti tausta, kuid laulus "Local Science" on tal põhilaulja roll, pluss veel enamus laulust "I Don't Even Know What That Is". Muusikavideo on laulul "59".
2017. aastal kuulutati välja bändi Franz Ferdinand uus koosseis, kus pärast Nick McCarthy lahkumist on kitarrist Dino Bardot ning klahvpillimängija ja ka kitarrist Julian Corrie. Uue koosseisuga on välja antud kolm muusikavideot: "Always Ascending", "Feel The Love Go" ja  Glimpse Of Love (Version) . Ansambli viies album ilmus 2018. aasta veebruaris. Bänd esines 2018. aastal Õllesummeril.
Kidur
Tegelikult on see laul põhiliselt Kreutzwaldi enda loodud.
353 eKr
Aasta 353 enne Kristuse sündi ehk meie ajaarvamist. Vana-Roomas oli see CDI (401.) aasta ab urbe condita.
Paju-pahkkärsakas
Paju-pahkkärsakas (Curculio salicivorus, sünonüüm Archarius salicivorus) on mardikaliste seltsi kuuluv putukaliik.
Putukat on ka Eestis.
Great Eastern
pisi|Kaldale lossitud SS Great Eastern vahetult enne purustamist 1889. aastal Great Eastern (prefiksiga SS steam ship) oli Isambard Kingdom Bruneli projekteeritud ja John Scott Russelli juhtimisel ehitatud raudkerega aurulaev.
Sõurattaga ja purjemastidega laev ehitati Millwall Iron Worksi laevadokis Thamesi jõe ääres Londonis 1858. aastal. Valmimise ajal oli see maailma suurim laev, mis suutis vedada 4000 reisijat Inglismaalt Austraaliasse ilma vahetankimisteta. Selle pikkus oli 211 meetrit, mille ületas alles 1899. aastal 215-meetri pikkune Oceanic. Selle brutotonnaaži 18 915 ületas 1901. aastal vaid Celtic. Haruldus oli laeva viis korstent, mille arvu kahandati hiljem neljale.
Laeva esmareisil toimus plahvatus. Pärast parandusi sõitis see mitu aastat reisi-liinilaevana Suurbritannia ja Põhja-Ameerika vahel. 1866. aastal hakkas laev paigaldama esimest vastupidavat transatlantilist telegraafikaablit. Lõpuaastatel kasutati alust Liverpoolis ujuvvarieteena ja kuulsa Lewise kaubamaja reklaamseinana. 1889. aastal laev lammutati.
Kadi Pärnits
Kadi Pärnits (sündinud 26. juunil 1965 Pärnus) on Eesti poliitik, jurist ja ametiühingujuht.
Ta on lõpetanud 1983. aastal Pärnu 1. Keskkooli ja 1988. aastal Tartu Riikliku Ülikooli (õigusteaduskonnas) ning kaitsnud 2015. aastal doktoriväitekirja Tartu Ülikooli õigusteaduskonnas.
Ta töötas aastatel 1988–1990 Tallinna Linna Mererajooni RSN Täitevkomitee sotsiaalosakonna inspektorina. 1990. aastast töötas ta Eesti Ametiühingute Keskliidus juristina ja õigussekretärina, aastatel 2000–2003 oli ta Eesti Ametiühingute Keskliidu esimees. Aastatel 2003–2007 oli ta Riigikogu X koosseisu liige. Ta on olnud Eesti Ettevõtluskõrgkool Mainor nõukogu esimees ja õppejõud. 2016. aastast on Kadi Pärnits AS-i Mainor juhatuse esimees.
Isiklikku
Kadi Pärnits on abielus, tema abikaasa on ettevõtja Guido Pärnits, neil on 1991. aastal sündinud poeg ja 2008. aastal sündinud tütar. Tema äi oli ettevõtja Ülo Pärnits.
Harjumaa teenetemärk
Harjumaa teenetemärk on Harju maakonna teenetemärk.
Harjumaa teenetemärgiga autasustatakse isikuid Harju maakonnale osutatud teenete ja saavutuste tunnustamiseks. Autasustamise otsustab ja autasu annab kätte Harju maavanem.
Mihhail Kozlov
Mihhail Kozlov (10. jaanuar 1910 Vladimiri kubermang – 11. september 1978 Tallinn) oli Eesti NSV riigitegelane.
Ta lõpetas aastal 1932 Ivanovo Põllumajanduse Instituudi. Aastatel 1932–1948 töötas ta Ivanovo oblasti põllumajandusorganites.
Aastatel 1948–1953 oli ta EKP Keskkomitee põllumajanduse osakonna juhataja asetäitja. Aastatel 1953–1961 oli ta Eesti NSV põllumajandusministri I asetäitja, aastatel 1961–1962 minister. Aastatel 1962–1978 oli ta Eesti NSV Ministrite Nõukogu Riikliku Plaanikomitee esimehe asetäitja. Seejärel jäi ta pensionile, olles üleliidulise tähtsusega personaalpensionär.
SKS
SKS (vene keeles täispikalt Самозарядный карабин системы Симонова Samozarjadnõi karabin sistemõ Simonova 'Simonovi süsteemi iselaadiv karabiin') on Nõukogude Liidu poolautomaatvintpüss, mille konstrueeris 1945. aastal relvameister Sergei Gavrilovitš Simonov. Alguses toodeti SKS-i vaid Nõukogude Liidus, kuid aastate jooksul hakati seda eksportima üle maailma. Mitmel pool valmistati sellest koopiaid. SKS-i iseloomustavad kokkupandav tääk ning hingega relva raami külge kinnitatud salv. Kuna SKS-il ei ole valikulist tulerežiimi ning selle salv mahutab vaid kümme padrunit, vahetati see NSV Liidu relvajõududes juba 1950. aastatel automaadi AK-47 vastu välja. SKS jäi veel aastakümneteks kasutusse Nõukogude Liidu piirivalves, Sisevägedes, reservüksustes jne.
Mihhail Kozlov
Ta oli aastast 1939 NLKP liige, ta on olnud EKP Keskkomitee liikmekandidaat, olnud revisjonikomisjoni liige ja büroo liige põllumajanduse alal.
SKS
SKS-i toodeti aastatel 1945–1958 Tula relvatehases ja 1953–1954 Iževski mehaanikatehases kokku 2,7 miljonit. Külma sõja ajal toodeti veel miljoneid SKS-i karabiine ja selle edasiarendusi nii Hiinas kui mitmes Idabloki riigis. SKS hakkas levima ka valitsusvastaste mässuliste seas, kuna on kerge ning pakub sissisõjaks piisavalt tulejõudu. 1980. aastate lõpus hakkas SKS levima ka Põhja-Ameerika tsiviilturgudel, kus see on jahimeeste ja laskesportlaste seas tänapäevalgi populaarne.
Corneille Heymans
Corneille Jean François Heymans (28. märts 1892 – 18. juuli 1968) oli Belgia füsioloog.
Heymans sai 1920. aastal doktorikraadi Genti Ülikoolist. Pärast ülikooli lõpetamist töötas Heymans Collège de France'is, Lausanne'i Ülikoolis ja Viini Ülikoolis. 1922. aastal sai ta Genti Ülikooli farmakodünaamika õppejõuks ning 1930. aastal sai ta oma isa, Jean-François Heymansi järel farmakoloogia professoriks.
Heymans avastas, kuidas keha mõõdab vererõhku ja hapnikusisaldust veres ning edastab need andmed ajju. 1938. aastal sai Heymans selle eest Nobeli meditsiiniauhinna.
Mustassaare kraav
Mustassaare kraav (ka Jõeküla kraav) on kraav Järva ja Jõgeva maakonnas. Kraavi pikkus on 5,6 km. Kraavi valgla suurus on 8,5 km².
Keerdoja
Nimede eestistamisel määrati Keerdoja uueks perekonnanimeks isikutele, kelle perekonnanimi oli Keerberg, Kehrberg ja Kuurperk. Karl-Robert Keerdoja palvel kanti Keerdoja perekonnanimede kaitseregistrisse nr. 342 all (Siseministeeriumi teadaanne 29. jaanuarist 1938).
Hanitiik
Hanitiik (ka Krootuse veehoidla) on järv Põlva maakonnas Kanepi vallas Krootuse külas. Veekogu pindala on 2 ha.
Kokkuvedu
Metsa kokkuveoks nimetatakse metsamaterjalide teisaldamist väikeste vahemaade taha - puude langetamiskohast laadimisplatsile. Kokkuveo käigus koondatakse puit suhteliselt suurelt raielangi alalt laadimisplatsile, kust edasi laaditakse see metsaväljaveo transpordivahenditele.
Kokkuvedu toimub selleks konstrueeritud traktorite abil. Kunagised trossidest koosnevad haakeseadeldistega traktorid, millega veeti kokku tihti ka tüveseid, on asendunud forvarderitega.
Margareti müür
Margareti müür oli Tallinna vanim teadaolev linnamüür. Selle ehitamiseks andis 1265. aastal käsu Taani kuninga Erik V ema ja Eestimaa asevalitseja Margrete Sambor, kelle järgi müür ka nime sai.
Ehitatud kaitsemüüriosad koosnesid 60-70 müürilõigust, mis olid eri kõrgusega. Müürilõigud olid lihtsad, küllaltki madalad (enamasti alla 5 m) ja mitte eriti paksud (allosas alla 1,5 m, rinnatise kohal alla 1 m) puitkaitsekäiguga müürid. Tallinna linna keskaegsete kaitserajatiste uurija Rein Zobel tunnistab Margrete ja praeguse säilinud linnamüüri kokkulangevust.
Säästev hange
Säästev hange (inglise keeles sustainable procurement) on avaliku sektori korraldatav hange, kus muudele nõuetele ja kriteeriumidele (nt kvaliteet ja hind) lisatakse keskkonnanõuded ja -kriteeriumid.
Säästva hanke eesmärk on vähendada avaliku sektori keskkonnamõju keskkonnahoidlike toodete, teenuste ja tööde valiku kaudu.
Jaak Valge
pisi|Jaak Valge 2022. aasta Arvamusfestivalil Jaak Valge (sündinud 1. märtsil 1955 Kiviõli) on eesti ajaloolane ja poliitik. Ta kuulub Eesti Konservatiivse Rahvaerakonna ridadesse. Ta valiti 2019. aasta Riigikogu valimistel 3. märtsil 2019 XIV Riigikogu liikmeks.
Haridus
Valge õppis 1961. aastast Kiviõli I Keskkoolis (lõpetas 1973); 1974–1977 Tartu Riiklikus Ülikooli bioloogia-geograafiateaduskonnas ning 1981. aastast samas ajaloo erialal (lõpetas 1987). Aastal 1992 omandas samas ajaloo erialal magistrikraadi, 2003 kaitses doktoritöö teemal "Eesti Vabariigi majanduse stabiliseerimine 1918–1924" (juhendaja Jüri Ant).
Töökäik
Enne ülikooli astumist töötas Valge mitmel ametikohal. Aastatel 1984–1995 töötas ta Ajaloo Instituudis laborandi ja teadurina, 1995–1999 Eesti Riigiarhiivis nõuniku, osakonnajuhataja ja teadusdirektorina, 1999–2001 Siseministeeriumis välismaalaste osakonna juhatana, 2001–2004 Viljandi maa-arhivaarina, 2004–2008 Viljandi Kultuuriakadeemia nõuniku ja teadusdirektorina. Aastast 1996 on ta töötanud Tartu Ülikooli Ajaloo ja Arheoloogia Instituudis, alates 2004. aastast dotsendina (praegu õpetab globaliseerumise ajalugu, marksismi ajalugu ja ajaloodemograafiat) ning aastast 2005 Tallinna Ülikooli Eesti demograafia keskuse juhtivteadurina.
2007. aastal puhkes tuline ja ajakirjanduses palju kajastust leidnud debatt Jaak Valge ja Magnus Ilmjärve vahel, mille põhjuseks olid Ilmjärve teoses "Hääletu alistumine" avaldatud väited Konstantin Pätsi võimalikust koostööst Nõukogude Liiduga 1920. aastate teisel poolel ja 1930. aastate esimesel poolel. Nimelt leidis Valge, et Ilmjärve väited on sobilikud küll meedia tähelepanu võitmiseks, kuid pole allikatruud.
Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 2340 häält ning osutus valituks.
22. juulil 2023 osales Jaak Valge Eesti NSV lipu heiskamises Tallinna Kirjanike Majale Juhan Smuuli bareljeefi kõrvale, protesteerimaks bareljeefi kui Eesti NSV ja kollaboratsiooni sümboli jätkuva avalikus kohas eksponeerimise vastu.
Teosed
Valge on avaldanud kaheksa monograafiat (neist viis koos kaasautoritega) Eestis ja Rootsis, umbes 60 teadusartiklit Eestis, Soomes, Venemaal, Lätis, USA-s ja Inglismaal ning sadu populaarteaduslikke artikleid, esseesid, arvustusi jms.
2014. aasta lõpus ilmus monograafia "Punased I" Eesti kommunistidest ja marksistlikest intellektuaalidest, mille jaoks ta hakkas teadlikult materjali koguma 2006. aastal. Aastatel 2015–2018 uuris Valge Eesti parlamendi ajalugu, käsikiri valmis 2018. aastal ja raamat ilmus 2019. aasta alguses.
Trans-efekt
Trans-efekt kirjeldab kompleksühendite asendusreaktsiooni korral lahkuva rühma valikut lähtuvalt selle rühma suhtes trans-asendis paikneva ligandi olemuse järgi. Mida tugevam on ligand võrreldes sellega trans-asendis paikneva ligandiga, seda kergemini toimub nõrgema ligandi asendumine. See efekt esineb ruutplanaarsetes, aga ka oktaeedrilistes kompleksühendites. Trans-efekti plaatina(II) ruutplanaarsetes kompleksides on palju uuritud, sest ligandi asendusreaktsioonid on sel juhul sobiva kiirusega.
Trans-efekti rida
Trans-efekti olemus on kineetiline ehk sõltub asendusreaktsiooni kiirusest. Ligandide võime järgi paigutada asendusreaktsiooni käigus liituv ligand enda suhtes trans-asendisse saab moodustada trans-efekti rea:
Rudolf Vester
Rudolf Vester (17. aprill 1909 Pihkva kubermang – 5. august 1963 Tallinn) oli Eesti NSV kaubandus- ja riigitegelane.
Trans-efekt
Trans-efekti rida
H2O, OH−, NH3, py < Cl− < Br− < I−, NO2− < C6H5- < CH3- < PR3, H− << CO, CN−, C2H4
Rudolf Vester
Ta töötas aastatel 1927–1937 metsatööstuses ja 1927–1950 NSV Liidu Riigipanga süsteemis.
Trans-efekt
Trans-efekti rida
Trans-efekti intensiivsus suureneb reas vasakult paremale, näiteks CO ja CN- on tugevad trans-suunajad, H2O aga nõrk. Trans-efekti saab kasutada kompleksühendite cis- ja trans-isomeeride selektiivseks saamiseks.
Üks levinum näide trans-efektist on diammiindikloroplaatina(II) cis- ja trans-isomeeride saamisreaktsioonid.
Rudolf Vester
Ta oli Eesti NSV Ülemnõukogu III ja VI koosseisu liige. Ta oli EKP Keskkomitee liikmekandidaat.
Rudolf Vester suri 5. augustil 1963 Tallinnas ja maeti 9. augustil 1963 Metsakalmistule.
Trans-efekt
Trans-efekti rida
Cis-isomeeri korral on lähteaineks PtCl42-, millele lisatakse liias NH3. Esimese reaktsioonietapi tulemusena asendub kompleksis juhusliku paiknemisega kloor NH3-ga. Teise reaktsioonietapi käigus liitub järgmine NH3 ligand kompleksile aga esmalt liitunud NH3 ligandi suhtes cis-asendisse. Kuna kloor on tugevama trans-efektiga, siis esimeses etapis liitunud NH3 ei suuda muuta temaga trans-asendis olevat kloori lahkuvaks ligandiks. Seetõttu on võimalik teise NH3 ligandi liitumine juhul, kui lahkub üks klooridest, mis on omavahel trans-asendis. tühi|pisi|1100x1100px|cis-[Pt(NH3)2Cl2] saamisreaktsioon Trans-isomeeri saamise lähteaineks on [Pt(NH3)4]2+, millele lisatakse liias Cl-. Esimese reaktsioonietapi käigus asendub üks NH3 ligand klooriga. Teise etapi käigus aga tõukab kloor temaga trans-asendis paikneva NH3 ligandi minema, mis asendub klooriga. tühi|pisi|1100x1100px|trans-[Pt(NH3)2Cl2] saamisreaktsioon Asendusreaktsioon ruutplanaarsetes kompleksides toimub läbi trigonaalse bipüramidaalse vaheoleku, kus tsentraalaatomiga on seotud 5 ligandi. Vaheoleku planaarse kolmnurkse osa moodustavad lahkuv ligand, sellega trans-asendis paiknev ligand ja liituv ligand. Vaheoleku käigus saab toimuda π-sideme interaktsioon metalli d-orbitaali ja kolmnurkselt paiknevate ligandide sobivate orbitaalide vahel (p-aatomorbitaalid, π-sümmeetriaga molekulaarorbitaalid). Kui trans-asendis paiknev ligand on tugev π-aktseptor, siis see stabiliseerib vaheolekut elektrontiheduse aktsepteerimise läbi ja paigutab liituva ligandi trans-asendisse enda suhtes. Tugevad π-aktseptorid on näiteks CO, CN- ja C2H4, π-doonorid aga halogeenid.
Haapsalu Leivatehas
Haapsalu Leivatehas oli Haapsalus tegutsev toiduainetööstusettevõte (leivatehas). Ettevõte lõpetas küll tegevuse 1. juunil 2006, ent 2016. aasta seisuga polnud ettevõte veel äriregistrist kustutatud.
Ettevõte hooned ehitati 1950. aastatel. Eesti NSV ajal nimetati ettevõtet Haapsalu Leivakombinaadiks ja tollal oli kombinaadi toodang salastatud.
1976 moodustati Haapsalu Leivakombinaadi, Tallinna Leivakombinaadi ja Salutaguse Pärmitehase ühendamisel Tootmiskoondis Leibur.
1998 korraldati ettevõte ümber aktsiaseltsiks. Ettevõte viimane omanik oli sakslane Alfred Schledorn.
Ee Mungu Nguvu Yetu
"Ee Mungu Nguvu Yetu" (inglise keeles "Oh God of All Creation") on Keenia hümn.
Esialgu suahiilikeelsena loodud hümn põhineb pokomode hällilaulu meloodial. Hümn on kasutusel alates riigi iseseisvumisest 1963. aastal.
Ross Edgley
Ross Edgley (sündinud 13. oktoobril 1985 Granthamis) on endine briti veepallur.
Edgley töötab modelli ja treenerina Cheshire‘is Inglismaal.
2018. aasta novembris sai temast esimene ümber Suurbritannia saare ujunud inimene. Edgley alustas 2800 km pikkust ujumist Inglismaalt Kentist Thanetist Margate’is ja jõudis tagasi 157 päevaga. Avavee ujumise ühenduse (World Open Water Swimming Association) kinnitusel oli tegemist pikima avavee ujumisega.
Papenburg
Papenburg on linn Saksamaal Alam-Saksi liidumaal Emslandi kreisis Emsi jõe ääres.
Linna pindala on 118,36 km². 31. detsembril 2015 elas seal 36 690 inimest.
Linn on tuntud oma suure laevatehase Meyer Werft poolest, mis on spetsialiseerunud ristluslaevade ehitamisele. See asutati 1795. aastal.
Linnaosad
Papenburg jaguneb kuueks linnaosaks: Papenburg-Untenende, Papenburg-Obenende, Herbrum, Tunxdorf-Nenndorf, Aschendorf ja Bokel.
Ajalugu
Papenburgi kohal asunud veelossi Papenborch ehitas Münsteri piiskop umbes 1250. aastal. See asus sel kohal, kus oli vanasti Meyer Werfti laevatehas.
Friiside kroonikas, mille kirjutas 16. sajandil Ida-Friisi nõunik Eggerik Beninga, on Papenburgi (sel ajal mõisa) esmamainitud. 1458. aastal tunnistas Hayo von Haren, "von der Papenburchiks" kutsutu, toetumist Papenburgile. Selle kohta sõlmitud leping on vanim tõestatav dokumentaalne Papenburgi mainimine.
2. detsembril 1630 ostis kreisihaldur Dietrich von Velen 1500 Reichsthaler'i eest Friedrich von Schwarzenbergilt mõisa, et rajada lodudest ümbritsetud piirkonnas asula.
4. aprillil 1631 andis piiskop Ferdinand von Münster tollase Papenburgi lossi ja mõisa Dietrich von Velenile rendile. Seda peetakse Papenburgi linna asutamiseks.
Matthias von Velen ja tema naine Margartha Anna, sündinud von Galen, õnnistasid 7. detsembril 1680 vanima kiriku Papenburgis, mis pühitseti Antonios Suurele, tehes temast selle kaitsepühaku.
Aastatel 1933–1945 tegutses Emslandi ja Grafschaft Bentheimi kreisides 15 nõmme töö-, karistus- ja sõjavangilaagrit. Keskvalitsus oli Papenburgis, kus nüüd asub nende laagrite mälestusmärk, Dokumentations- und Informationszentrum (DIZ) Emslandlager.
Jääklass
Jääklass on lisamärk laeva klassitähises, mis iseloomustab laeva võimet töötada piiritletud jääoludes.
Eristatakse mitmeid jääklassi tähiseid, mis olenevad nende väljaandjast.
Balti mere (Soome–Rootsi) süsteem aastast 1971 hõlmab järgmisi jääklasse, mis on heaks kiidetud Soome ja Rootsi mereohutusagentuuride poolt 2010. aastal. Sama süsteemi kasutavad ka Eesti ja Läti.
Klassifikatsiooni järgi peab laeva vöör võimaldama ohutut sõitu
1A Super klassi laevad ei vaja reeglina Läänemeres jäämurdja abi.
1A, 1B, 1C klasside laevad vajavad jääs liikumisel jäämurdja abi olenevalt jää paksusest.
1A Super+ (31. dets 2013 seisuga ametlikult heaks kiitmata ja ei kuulu süsteemi) klassi laevad on võrdsustatud jäämurdjatega.
Ameerika Laevandusbüroo (ABS) tähistab laevade jääklassid A 5 kuni D 0 kus A 5 on kõige tugevama ja D 0 kõige nõrgema jää jaoks.
Rahvusvaheline Klassifikatsiooniühingute Liit (IACS) jaotab jääklassid seitsmeks tähistustega PC 1 kuni PC 7.
Malawi president
pisi|Lazarus Chakwera Malawi president on Malawi riigipea. President on ühtlasi valitsusjuht ja kaitsejõudude juhataja. Presidendi valib rahvas otsestel valimistel, mis peetakse samaaegselt parlamendivalimistega. Nii presidendiks kui ka asepresidendiks kandideeriv isik peab olema sünnilt või päritolult Malawi kodanik ja vähemalt 35-aastane. Valimiste tulemus otsustatakse lihthäälteenamusega. Asepresidendi kandidaadi valib presidendikandidaat ja mõlemad nimed kantakse samale valimissedelile. Seega osutub asepresident valituks koos presidendiga. President võib kas kohe valitsusaja alguses või hiljem ametisse määrata ka teise asepresidendi, kes ei tohi kuuluda temaga samasse erakonda.
Sama inimese võib presidendi ametisse valida kõige rohkem kahel korral. Presidendi ametiaeg kestab viis aastat.
Alates 28. juunist 2020 on president Lazarus Chakwera. Enne teda oli presidendi ametis alates 31. maist 2014 28. juunini 2020 Arthur Peter Mutharika. Ta oli ühtlasi kaitseminister ja politseijõudude juhataja. Asepresident oli Saulos Chilima.
Viimati toimusid presidendivalimised 23. juunil 2020.
Kongo Arengu Kooperatiiv
Kongo Arengu Kooperatiiv ehk CODECO on Kongo Demokraatlikus Vabariigis Ituri provintsis tegutsev poliitilis-usuline sekt, mis enda väitel esindab ja kaitseb lendu rahva huve.
CODECO sai alguse 1970. aastatel mitme kohaliku sissiväe liitumisel. Kooperatiiv võitles aastatel 1999–2003 aset leidnud Ituri konfliktis hemude vastu, kus hukkus tuhandeid inimesi, enne kui Euroopa rahuvalvejõud sekkusid. Sõjategevuse lõppedes ei läinud rühmitus laiali, vaid peitis oma relvavarud ära.
Vägivaldsed sündmused puhkesid taas 2017. aastal ja selles süüdistatakse CODECO rühmitust. Sellest ajast peale on CODECO rünnakutes aastate jooksul surma saanud sajad inimesed ja kodunt pagenud üle 1,5 miljoni põgeniku.
Munasarjaveen
Munasarjaveen (ladina vena ovarica) on paljude suletud südame-veresoonkonnaga selgroogsete emasloomade suure vereringe paarisveen, mis kogub munasarjast venoosset verd.
Munasarjaveenide areng, anatoomia, asend, morfoloogia, ja patoloogia võivad suuresti erineda nii liigiti kui ka indiviiditi.
Beierstedt
Beierstedt on vald Saksamaal Alam-Saksi liidumaal Helmstedti kreisis. Valla pindala on 9,59 km². 31. detsembril 2017 elas seal 365 inimest.
pisi|tühi|Beierstedt
Johann Dietrich Heermann
Johann Dietrich Heermann (? Leszno – 17. september / 30. september 1736) oli Eesti vaimulik.
Heermann sündis 17. sajandi lõpus (täpne sünniaeg pole teada) Lissas (praeguse nime ja haldusjaotuse järgi Lesznos, Suur-Poola vojevoodkonnas). Ta õppis 1715. aastast (immatrikuleeriti 16. mail 1715) Halle ülikoolis.
Ta oli aastatel 1726–1732 Saaremaa Jaani koguduse õpetaja ja ühtlasi Kuressaares rektor. 1732. aastal jäi emerituuri.
Isiklikku
Tema väimees Hermann Daniel Bonge oli pärast teda Saaremaa Jaani koguduse õpetaja.
Jõud (spordiselts)
Jõud, alates 2007. aastast Eestimaa Spordiliit Jõud on eesti spordiorganisatsioon.
Ajalugu
Spordiühing Jõud asutati 15. detsembril 1946 Tallinnas ja oli esimene NSV Liidu maasportlaste ühing. 1951. aastal reorganiseeriti spordiühinguks Kolhoosnik. 1956. aastal moodustati taas spordiühing Jõud. 1987. aastal ühendati spordiühing Jõud vabariikliku spordiorganisatsiooniga Kalev ning moodustati Üleliidulise Vabatahtliku Ametiühingute Kehakultuuri ja Spordiühingu Eesti Vabariiklik Organisatsioon Kalev. 1990. aastal moodustati spordiühingu Jõud õigusjärglasena Eesti Maaspordi Liit Jõud. 2007. aastal võeti nimeks Eestimaa Spordiliit Jõud.
Liikmesorganisatsioonid
Eestimaa Spordiliidu Jõud liikmeteks on 15 maakondlikku spordiliitu:
Alga, Kõrgõzstan!
Alga, Kõrgõzstan! ('Edasi, Kõrgõzstan!') oli Kõrgõzstani presidendi Askar Akajevi tütre Bermet Akajeva 2003. aastal loodud partei, mis kadus 2005. aasta Tulbirevolutsiooni järel. Revolutsiooni eel toimunud 2005. aasta Kõrgõzstani Ülemnõukogu valimistel sai partei suurema osa häältest.
Eberhart von Strahlborn
Eberhart von Strahlborn (31. august 1666 Tallinn – 1736) oli Rootsi sõjaväelane (kindralmajor, kes osales Põhjasõjas Järva jalaväerügemendis) ja mõisaomanik Eestis.
Elulugu
Eberhart von Strahlborni vanemad olid Eberhart ja Bela von Strahborn.
1682. aastal astus ta vabatahtlikult ihukaitse vahtkonda. Kaks aastat hiljem sai ta õukonnajunkruks Rootsi saatkonnas Venemaal. 1687. aastal sai leitnandiks Vellingki jalaväerügemendis ning liikus aasta hiljem edasi Bjelke Rootsi rügementi Hollandis, kus sai kapteniks. 1695. aastal sai selles üksuses majoriks.
Põhjasõja alguseks naasis Strahlborn Eestisse ning sai Järva jalaväerügemendis ooberstleitnandiks. Rügemendi ülem, Otto von Rehbinder oli Rootsi kuningale Karl XII kaevanud, et Strahlborn käitub sõduritega treeningute ajal liiga karmilt, mis põhjustab vägedes deserteerimist. Lisaks olevat tal armees käskude jagamise ning sõdurite juhatamisega probleeme, kuna ei osanud eesti keelt.
12. augustil 1701 kirjutas Strahlborn Koordilt Eestimaa kindralkubernerile kaebekirja, kus kaebas, et Paide saksa elanikud ei soovi armeesse ohvitserideks tulla ning hakkavad vastu.
1702. aastal osales Strahlborn Järva jalaväerügemendi koosseisus koos teiste Põhja-Eesti üksustega Vasknarva lahingus. Tol ajal kuulus Strahlbornile ka Purdi mõis koos ühe sealse kõrtsiga.
1707. aastal sai ta ühe Saksi pataljoni juhatajaks ning 1710. aastal Stockholmis ühe linnakodanikest moodustatud üksuse juhiks ja ooberstiks. 1714. aastal ülendati ta kindralmajoriks. 1721. aastal läks ta armeest erru.
Eberhart von Strahlborn suri 1736. aastal.
Isiklik elu
Eberhart von Strahlborn oli abielus Anna Magdalena von Strahlborniga. Abielust sündisid Bela Charlotte von Staal, Helene Juliane von Strahlborn ja Johann Evert von Strahlborn.
Allan Kimbaloula
Allan Kimbaloula (sündinud 1. jaanuaril 1992) on Kongo Vabariigi jalgpallur (poolkaitsja). Tal on ka Prantsusmaa ja Kameruni kodakondsus.
Ta mängis 2013–2015 Eesti klubis Nõmme Kalju FC.
Statistika
''Statistika uuendatud seisuga 19. september 2014''
Stoŭbcy
Stoŭbcy (transkribeerituna Stovbtsõ, leedu keeles Stolpcai, poola keeles nimekuju Stołpce, Jidiši keeles Steiptz) on linn Valgevenes Minski oblastis, Stoŭbcy rajooni halduskeskus. Linn asub Nemunase jõe ääres. Linna läbib Baranavičy ja Minski vaheline raudtee.
Stoŭbcys annavad haridust kolm keskkooli ja algkool, spordikool ja kunstikool. Linnas on kino, kunstigalerii, kultuurimaja ja kaks raamatukogu. Stoŭbcys on toiduainetetööstus, seal töödeldakse ka puitu. Linnas asuvad trükikoda ja Minski mootoritehase filiaal, seal valmistatakse telliseid.
Vaatamisväärsusteks on vanalinn, XIX sajandi lõpus ehitatud sünagoog ja aastal 1825 ehitatud õigeusu kirik (endine kreekakatoliku kirik). Linnas asub Jakub Kołase memoriaalmuuseum.
Nimi
Linna varasem nimi oli Svieržna (Свержна), tänapäevane nimi võeti kasutusele XVII sajandi alguses. Praeguse nime kohta on mitu versiooni. Ühe kohaselt pärineb nimi Nemunase jõe ääres paiknenud tulpadest, mille külge laevnikud oma pargaseid sidusid, teise kohaselt tähistati vanasti sealkandis maantee tulpadega, kuna selle asukoht ei olnud maastikul selgesti eristatav. Kolmas variant väidab, et asula nimi tuleneb Radziwillide ja Słuszkade valduste piiritulpadest. Kohaliku legendi kohaselt tähistati sammastega endise kloostri asupaik, mille asukad hukkusid koolerapuhangu tagajärjel kõik surid. Sarnane lugu pajatab kloostrist, mille mungad elasid väikestes sammasteks kutsutud tornikestes.
Ajalugu
Stoŭbcy alev asutati aastal 1511. Seoses territoriaal-administratiivse reformiga hakkas alev kuuluma Minski vojevoodkonda ja Minski maakonda. XVII sajandi alguses läks alev Słuszkade valdusse. Aleksander Słuszka ehitas sinna aastal 1623 katoliku kiriku, aga aastal 1639 dominiiklaste kloostri.
Aastal 1655 rüüstasid Moskva väed alevit ja põletasid selle maha. Üle poole elanikest viidi vangistusse. Alev siiski taastus ja sai aastal 1669 õiguse pidada laata. Aastal 1675 pühitseti sisse uus kivist kirik.
XVIII sajandi alguses läks alev Denhoffide valdusse. Põhjasõja ajal rüüstati uuesti Stoŭbcyt, aga alev taastus kiiresti. Aastal 1728 sai alevist Czartoryskite valdus.
Aastal 1793 läks alev teisel Poola jagamisel Vene impeeriumi koosseisu. Aastal 1799 ehitati üle Nemunase jõe sild.
Poola Novembriülestõusu tagajärjel konfiskeerisid tsaaririigi võimud alevi. Aastal 1844 suleti ka dominiiklaste klooster. Stoŭbcy kujunes tähtsaks sadamaks. Aastast 1859 on teada, et sadamas oli 20 riigile kuuluvat ja 17 eraomanduses olevat ladu, aga aastast 1860 on teada, et veeteed mööda viidi alevist Königsbergi umbes miljon puuda erinevaid kaupu, põhiliselt teravilja. Aastal 1863 ajendas uus ülestõus tsaaririigi võime konfiskeerima alevi katoliiklastelt nende valduses olnud kirikut, see anti Moskva patriarhaadi käsutusse.
Aastal 1871 avati alevist 2 kilomeetri kaugusel Stoŭbcy raudteejaam. Aastal 1874 asutati tikuvabrik. Aastal 1905 toimus sealses metsatööstuses suur streik, aga oktoobris alustasid alevi elanikud protestiks Minskis toimunud mahalaskmiste vastu näljastreiki.
1921. aastal liideti Stoŭbcy Poolaga, ühtlasi sai alevist linn. Aastal 1924 ründasid linna Punaarmee üksused Stanislavas Vaupšase juhtimisel. Aastal 1939 liideti Valgevene NSV-ga. Saksa okupatsiooni ajal tegutses aastail 1943–1944 põrandaalune Poola kooliprogrammi järgi haridust andev kool. XX sajandi kuuekümnendatel aastatel hävitasid Nõukogude võimud XVII sajandist pärineva katoliku kiriku.
Eleri Hirv
Eleri Hirv (sündinud 18. juunil 1988 Lasval Võrumaal) on eesti orienteeruja ja rogainija.
Brad Hunt
Bradley Sean Hunt (sündinud 24. augustil 1988 Maple Ridge'is, Briti Columbias) on Kanada jäähokimängija, kes mängib kaitsjana NHL-i klubis Colorado Avalanche.
Eleri Hirv
Haridus
Lõpetas 2007. aastal Nõo Reaalgümnaasiumi. 2010. aastal lõpetas Tartu Ülikooli geograafia eriala bakalaureuseõppe, 2013. aastal geoinformaatika ja kartograafia eriala magistriõppe cum laude ja kaitses loodusteaduste magistri kraadi tööga „Topograafilistel kaartidel kajastatud reljeef LiDARi andmestiku võrdluses“ (juhendaja Raivo Aunap).
Brad Hunt
Aastatel 2006–2008 mängis ta British Columbia Hockey League'i klubis Burnaby Express ja 2008–2012 Bemidji State University jäähokimeeskonnas.
Raudsed käed
"Raudsed käed" on Eduard Vilde romaan. See ilmus 1898.
See on esimene eesti töölisromaan. Selle tegevustik toimub Narvas.
Romaan räägib Villemist, kes tuleb maalt linna Kreenholmi vabrikusse tööle. Alguses tunduvad linn ja vabrikutöö lootustandvatena, kuid aastate jooksul läheb raske töö tõttu elu siiski allamäge ja Villem ei suuda enam hoolitseda ei perekonna ega endagi eest.
Romaani ülitraagilistel lõpusündmustel on tuntav sarnasus 1867. aastal ilmunud Émile Zola teosega "Thérèse Raquin". Vilde teostes ilmneb Zola mõju mujalgi.
Brad Hunt
2012. aastal sõlmis ta lepingu American Hockey League'i (AHL) klubiga Chicago Wolves. 2013. aastal valiti Hunt AHL-i tähtede mängule. AHL-i tähtede mängule valiti Hunt veel ka 2015., 2016. ja 2017. aastal. Hooaja 2013/14 eel sõlmis Hunt lepingu NHL-i klubiga Edmonton Oilers. Hooaega 2013/14 alustas ta AHL-is Oilersi tütarklubis Oklahoma City Barons. NHL-is debüteeris ta Oilersi meeskonnas 3. jaanuaril 2014 mängus Anaheim Ducksi vastu. Hooajal 2014/15 lõi Hunt Baronsis mängides AHL-is 19 väravat ja andis 32 väravasöötu ning valiti AHL-i hooaja sümboolsesse koosseisu.
Pärast Oilersit mängis NHL-is veel St. Louis Bluesi (hooajal 2016/17), Nashville Predatorsi (2016/17), Vegas Golden Knightsi (2017–2019), Minnesota Wildi (2019–2021) ja Vancouver Canucksi ridades (hooajal 2021/22).
2022. aasta juulis sõlmis ta kaheaastase lepingu valitseva Stanley karika võitja Colorado Avalanche'iga. Ta alustas hooaega 2022/23 AHL-is Avalanche'i tütarklubis Colorado Eagles. Seal kogus ta esimese 22 mänguga 20 resultatiivsuspunkti ning 2022. aasta detsembris sai ta võimaluse debüteeris ta Avalanche'i meeskonnas. Hooajal 2022/23 sai Hunt NHL-is 47 mänguga kirja neli väravat ja kuus väravasöötu.
Kanada jäähokikoondise koosseisus osaleb Hunt 2023. aasta maailmameistrivõistlustel.
Eleri Hirv
Töö
Töötab 2012. aastast Maa-ameti kartograafia osakonna peaspetsialistina.
Kerem
Kerem on eesti perekonnanimi.
Eleri Hirv
Sporditulemused
Harrastab orienteerumist 2000. aastast. Aastatel 2000–2008 oli tema treener Sarmite Sild. Aastatel 2002–2008 võitis orienteerumise Eesti meistrivõistlustel noorte ja juunioride vanuseklassides kokku 22 medalit (21 orienteerumisjooksus ja 1 rattaorienteerumises), neist 9 kulda, 6 hõbedat ja 7 pronksi. Aastatel 2010–2022 on ta võitnud orienteerumise Eesti meistrivõistlustel naiste põhiklassis 23 kulda (15 orienteerumisjooksus ja 8 rattaorienteerumises), 17 hõbedat ja 21 pronksi.
Kerem
Perekonnanime Kerem on pandud Põltsamaa ja Viljandi kihelkonnas Viljandimaal. Nimede eestistamisel määrati Kerem uueks perekonnanimeks isikutele, kelle perekonnanimi oli Kessa ja Kütt. August Keremi palvel kanti Kerem perekonnanimede kaitseregistrisse nr. 371 all (Siseministeeriumi teadaanne 20. augustist 1938).
Eleri Hirv
Sporditulemused
Noorte Euroopa meistrivõistlustel orienteerumisjooksus tavarajal 2005. aastal 16. koht ja 2006. aastal 14. koht ning teatejooksus 2006. aastal 6. koht. Aastatel 2006–2008 osales orienteerumisjooksus juunioride MM-il, parimad tulemused 2006. aastal lühi- ja tavarajal 27. koht ning teatejooksus 2006. ja 2008. aastal 13. koht.
Kerem
2017. aasta 1. jaanuari seisuga on perekonnanimi Kerem Eestis 39 mehel ja 39 naisel.
Eleri Hirv
Sporditulemused
Rattaorienteerumises osalenud 2013–2022 4 korda MM-il. Parimad tulemused: tavarajal 15.(2021), ühisstardist 12. (2022) ja teates 6. koht (2021, 2022). Osalenud 2018–2022 3 korda EM-il (2022 tavarajal 19. koht). Tulnud 2019 2 korral Balti meistriks (lühirajal ja tavarajal).
Rogaini maailmameistrivõistlustel on ta võitnud naisvõistkondade arvestuses hõbeda koos Piibe Tammemäega 2019. aastal Hispaanias Püreneede mäestikus ning kaks pronksmedalit Mariann Sulega: 2013. aastal Venemaal Pihkva oblastis Alolis ja 2015. aastal Soomes Lapimaal Kiilopääl.
Rogaini Euroopa meistrivõistlustel võitis ta 2016. aastal Hispaanias Aralari mäestikus naiskondade arvestuses koos Mariann Sulega kulla. 2018 rogaini EMil Ukrainas Karpaatide mäestikus võitis ta kulla koos Piibe Tammemäega.
2015. aastal tuli ta koos Ain Fjodorovi ja Rene Käsikuga Eesti meistriks seiklusspordis.
Terviklik tootepoliitika
Terviklik tootepoliitika (inglise keeles integrated product policy, lühend IPP) on poliitikavaldkond, mille eesmärk on parandada toodete ja teenuste keskkonnanäitajaid kogu olelusringi vältel ning edendada toodete ja teenuste uuenduslikkust.
Terviklik tootepoliitika tekkis 1990. aastatel Euroopas.
Tervikliku tootepoliitika elluviimiseks on kasutatud nii õiguslikke vahendeid (nt keelustamine), majandusmeetmeid (nt keskkonnamaks, keskkonnahoidlik riigihange), teavitamist (nt keskkonnamärgis, keskkonnaaruanne) kui ka vabatahtlikke meetmeid (nt vabatahtlikud keskkonnalepped, keskkonnahoidlik tootearendus).
Eesti piiripunktide loetelu
Eesti piiripunktide loetelu on Eesti piiri piirivalve ja tollipunktidest ning nende asukohtadest. Rahvusvaheliseks liikluseks avatud piiripunktid: pisi|Tollipunkt [[Peterburi maantee#Ajalugu|Peterburi maanteel Narvas pärast Eesti taasiseseisvuse saavutamist 1991. aastal]]
Piiripunktid maanteedel
pisi|400px|Eesti [[põhimaanteed]]
Wolbórz
Wolbórz on linn Poolas Łódźi vojevoodkonnas Piotrków Trybunalski maakonnas, Wolbórzi valla halduskeskus.
Wolbórzi on ürikutes esimest korda mainitud 1136. aastal. Linnaõigused sai 1273. aastal, kuid kaotas need 1870. aastal. 2011. aastal sai Wolbórz linnaõigused tagasi.
Piigandi Mustjärv
pisi|Piigandi Mustjärv Piigandi Mustjärv (ka Mustjärv, Mustina järv, Kogrejärv) on järv Põlva maakonnas Kanepi vallas Heisri külas. Veekogu pindala on 15 ha.
Melanogaster
Melanogaster on perekond putukaid sirelaste sugukonnas.
Kassimatsi oja
Kassimatsi oja (ka Kablaküla peakraav) on peakraav Jõgeva maakonnas Põltsamaa vallas. Oja pikkus on 8,4 km, valgla suurus 45,8 km², suubub paremalt Umbusi jõkke.
Toomas Kirsipuu
Toomas Kirsipuu (sündinud 14. aprillil 1964 Tartus) on endine eesti jalgrattur.
Isiklikku
Tema isa on Rein Kirsipuu. Tema vend on jalgrattur Jaan Kirsipuu. Toomase tädi oli ratsutaja Mall Kirsipuu.
Sale tarn
Sale tarn (Carex acuta) on tarna perekonda kuuluv taimeliik.
Intellektuaalomandi õiguste kaubandusaspektide leping
Intellektuaalomandi õiguste kaubandusaspektide leping (inglise Agreement on Trade-Related Aspects of Intellectual Property Rights, lühendatult TRIPS) on üldise tolli- ja kaubanduskokkuleppe (GATT-leppe) raames 1995. aastal allkirjastatud mitmepoolne leping intellektuaalse omandi kaitseks.
TRIPSi leppes on käsitletud nt kopeerimisõigust, kaubamärke ja patente uutele taimesortidele. Samuti on see võimaluse andnud patenteerida muu hulgas vähigeene, erinevaid eluvorme. Geneetiliste uuenduste patendid annavad aga majandusliku kontrolli muundatud organismide ja nende järglaste üle sageli rahvusvahelistele korporatsioonidele, vähendades vaeste toiduga kindlustatust ning ohustades elurikkust.
Luutsniku–Ruusmäe tee
Luutsniku–Ruusmäe tee (registrinumbriga 25152) on kõrvalmaantee Võru maakonnas. Tee pikkus on 6,4 km.
Tee algab Luutsniku külast, läbib teiste seas Hurda, Sarise, Tsilgutaja küla ja lõppeb Ruusmäe küla juures.
Frederick Norton Goddard
Frederick Norton Goddard (1861 New York – 28. mai 1905 Litchfield, Connecticut) oli Harvardi Ülikooli lõpetanud Vabariikliku Partei poliitik ning kohaliku vaesuse ja mängurluse vastane.
Ta oli 19. sajandi lõpul Civic Clubi (Kodanikuklubi) asutaja 34th Streetil Manhattanil. Hoone ostsid väliseestlased aastal 1946 ning sellest sai New Yorgi Eesti Maja.
Talk-That-Talk
"Talk That Talk" on Rihanna kuues stuudioalbum. See anti välja Def Jam Recordsi poolt. Stuudioalbum ilmus 18. novembril 2011. Albumilt ilmus kuus singlit.
Hurmi järv
Hurmi järv (ka Külajärv) on järv Põlva maakonnas Kanepi vallas Hurmi külas. Veekogu pindala on 6,1 ha.
Kiviõli kaevanduse kraav
Kiviõli kaevanduse kraav (ka Puisma jõgi) on kraav Ida-Viru maakonnas Lüganuse vallas. Kraavi pikkus on 6,7 km. Kraavi valgla suurus on 44,9 km².
Przyłom
Przyłom on küla Poolas Masoovia vojevoodkonnas Grójeci maakonnas Chynówi vallas. Przyłom asub Grójecist 11 km idas ja Varssavi kesklinnast ligikaudu 43 km lõunas.
Kigaste
Kigaste on eesti perekonnanimi.
Nimede eestistamisel määrati Kigaste uueks perekonnanimeks isikutele, kelle perekonnanimi oli Ruubel. Edgar-Ernst Kigaste palvel kanti Kigaste perekonnanimede kaitseregistrisse nr. 7 all (Siseministeeriumi teadaanne 24. jaanuarist 1935).
2017. aasta 1. jaanuari seisuga on perekonnanimi Kigaste alla viiel mehel ja alla viiel naisel.
Tõejärgne poliitika
Tõejärgne poliitika (inglise keeles post-truth politics) ehk faktijärgne poliitika ehk tõepõhjata poliitika on poliitiline kultuur, milles avaliku debati käigus apelleeritakse peamiselt avalikkuse emotsioonidele, keskendumata poliitikate tegelikele üksikasjadele, ning väiteid kinnitatakse eelkõige kordamise teel, ignoreerides faktilisi vastuväiteid. Tõejärgsus erineb traditsioonilisest lähenemisest avalikele vaidlustele, kuna tavapärane väidete tõelevastavuse kontroll kuulutatakse teisejärguliseks.
Ehkki sellise poliitilise kultuuri levikut on peetud eelkõige tänapäeva probleemiks, on see teatud määral olnud alati osa poliitikaelust, kuigi enne interneti tulekut polnud tõejärgne lähenemine nii nähtav, avalik ja mõjukas. Romaanis "1984" kirjeldas Briti kirjanik George Orwell maailma, milles riik muudab ajalooandmeid iga päev, et need sobiksid päevapoliitilise propagandaga. Orwelli omaaegne kirjeldus põhines temalt ka teistes teostes kriitikat pälvinud Nõukogude propagandapraktikatel ja ajaloovõltsimisel.
2016. aastal valiti "tõejärgsus" ("post-truth") Oxfordi sõnaraamatu aasta sõnaks. Varasema aastaga võrreldes kasvas selle sõna kasutamine umbes 2000%. Sõna valiti aasta sõnaks selle laialdase leviku tõttu 2016. aasta poliitilises kontekstis seoses Brexiti rahvahääletuse kampaania ning USA presidendivalimistega, kus tõejärgse poliitika vahendeid kasutasid laialdaselt peamiselt Suurbritannia Euroopa Liidust lahkumise ning Donald Trumpi presidendiks valimise pooldajad.
Rein Raud on öelnud, et "ei olegi mõtet tõejärgsusele vastandada "tõde" ja "fakte", vaid hoopis kriitikat ja analüüsi" ning juhtinud tähelepanu sellele, et tõejärgses inforuumis tuleb meeles pidada, et kogu informatsioon ei ole sugugi oma väärtuselt ühetaoline.
Tõejärgsuse mõistet on kritiseeritud ka sellest tulenevalt, et "tõe ajastut pole kunagi olnud" ning eesti keeles on soovitatud nimetada seda argumendijärgsuseks ja arutlusjärgsuseks, kus "mingit dialoogi ega mõtestatud arutelu ei toimu, seda asendab autistlike monoloogide kakofoonia".
Väljavedu
Väljaveoks on nimetatakse metsamaterjalide teisaldamist raielangi lähedal olevalt laadimisplatsilt edasi mööda teid ostjani või näiteks saevabriku laoplatsile. Tavaliselt kasutatakse metsaveoautosid.
Lemba
Lemba on eesti perekonnanimi.
Statistika
2023. aasta 1. jaanuari seisuga oli Eestis perekonnanimi Lemba 52 inimesel: 25 mehel ja 27 naisel. Perekonnanimede levikult oli Lemba meeste puhul 4827. kohal ja naiste puhul 4930. kohal. Kõige levinum oli perekonnanimi Lemba vanuserühmas 0–4, kus neid on 10 000 elaniku kohta 0,85. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta 1,74 inimest.
19. sajandi algul pandi pärisorjusest vabastamise käigus talupojale Läänemaal Lääne-Nigula kihelkonna Taebla mõisavallas nimeks Lemba.
1541 Estonia
1541 Estonia (1939 CK) on asteroid, mille avastas 12. veebruaril 1939 Turu Ülikoolis Yrjö Väisälä.
Nime sai asteroid Eesti riigi järgi.
Stoŭbcy rajoon
Rajoon moodustati 1940. aastal. Rajoon koosneb järgmistest külanõukogudest: Ataleźi, Ciesnavaja, Dzieraŭnaja, Litva, Mikałajeŭščyna, Naliboki, Navakołasava, Novy Śvieržańi, Rubiaževičy, Stary Śvieržańi, Šaški, Zasulle, Zajamnaje ja Višniavieci külanõukogu. Halduskeskus on Stoŭbcy linn.
2009. aasta seisuga olid elanikest 75,1% valgevenelased, 5,84% venelased, 16,41% poolakad, 1,15% ukrainlased ja 1,5% oli teistest rahvustest. 80,75% elanike emakeel oli valgevene keel, 18,36% elanike emakeel aga vene keel. Koduse keelena kasutas valgevene keelt 55,53% elanikke, vene keelt aga 42,59%.
Bunge mänd
Bunge mänd (Pinus bungeana) on männiliste sugukonda männi perekonda kuuluv okaspuu.
Bunge mänd on nime saanud esmaleidja, baltisaksa päritolu botaaniku Alexander Georg von Bunge (1803–1890) järgi. Esimest korda kirjeldasid seda puud teaduslikult saksa botaanik Joseph Gerhard Zuccharini (1797–1848) ja austria botaanik Stephan Endlicher (1804–1849) aastal 1847.
Bunge mänd kuulub koos Gerard'i männiga (Pinus gerardiana) ja jünnani männiga (Pinus squamata) sektsiooni Parrya alamsektsiooni Gerardianae.
Kirjeldus
pisi|vasakul|Kestendav tüvi Bunge mänd kasvab 24–30 m kõrguseks, tüvi on hargnev, läbimõõt kuni 1,16 m. Juurestik on hästi laiali arenenud.
Võra on püramiidjas või vihmavarjukujuline. Koor on sile ja hallikasroheline. Korp on noortel puudel tuhmhall, sile, kestendav, vananedes muutub kriitvalgeks, mille järgi on puu kaugelt äratuntav. Koor ajab maha ümaraid soomuseid ja nende alune koor on alguses kahvatukollane, aga hiljem tõmbub see päikesekiirguse mõjul oliivpruuniks, punaseks või lillakaks.
Pungad on munaja kujuga, punakaspruunide soomustega, vaiguta, ligi 12 mm pikkused. Noored võrsed on siledad, püstised ja hallikasrohelised.
Okkad on kolmekaupa kimbus, 5–7,5 cm pikkused, tumerohelised, teravatipulised, lameda ristlõikega, püsivad võrsetel 3–4 aastat.
Isasõisikud on rohekaskollased, ellipsoidsed. Käbid on üksikult või paaris, ümara või munaja kujuga, 5–6,5 cm pikkused. Seemned on munaja kujuga, umbes 10 mm pikkused, hallikaspruunid, lühikese, kuni 5 mm pikkuse ja nõrgalt kinnitunud tiivakesega.
Levila
Bunge männi levila paikneb Hiina põhja- ja keskosas, kus ta kasvab hajusate asurkondadena mägedes 500–1800 m kõrgusel üle merepinna. Tema kaasliigid on peamiselt mänd Pinus tabuliformis ja katteseemnetaimed. Kasvupinnaseks on enamasti lubjakivist moodustunud mullad. Hiinast on ta introdutseeritud ka Koreasse.
pisi|Isasõisikud ja okkad
Paljunemine
Bunge mänd on ühekojaline okaspuu ja paljuneb seemnete abil. Tolmlemine toimub tuule abil aprillis-mais. Seemned valmivad tolmlemisele järgneva aasta oktoobris-novembris ja levivad tuule abil.
Kasutamine
Kuna Bunge mänd kasvab aeglaselt ning tema puit on habras, siis raiutakse seda harva ja tal pole majanduslikku väärtust. Mitmeharulise dekoratiivse võra tõttu on ta populaarne ilupuu Hiinas, kus teda kasvatatakse tihti templite juures ja surnuaedades. Samuti võib teda leida Euroopa ja Põhja-Ameerika arboreetumitest.
Rodenbergi ühisvald
pisi|Ühisvalla asend Schaumburgi kreisis
Rodenbergi ühisvald (Samtgemeinde Rodenberg) on ühisvald (Samtgemeinde) Saksamaal Alam-Saksi liidumaal Schaumburgi kreisis. Selle pindala on 86,2 km². 31. detsembril 2017 elas seal 15 674 inimest. Selle keskus on Rodenberg. See asub Schaumburgi kreisi idaosas Deisteri ja Sünteli nõlvadel.
Rodenbergi ühisvald koosneb järgmistest valdadest:
Oiva Purho
Oiva Purho (12. detsember 1912 – 12. oktoober 1967) oli Soome poksija.
Purho oli Soome meister raskekaalus (üle 79,4 kg) 1940. aastal ja sai Soome meistrivõistlustel 1939. aastal raskekaalus (üle 79,4 kg) 2. koha.
Purho poksis jaanuarist 1943 kuni jaanuarini 1950 elukutselisena ning pidas 18 kohtumist, millest võitis 14 (neist 3 nokaudiga), kaotas 2 (neist 1 nokaudiga) ning kaks kohtumist lõppes viigiliselt. Ta kohtus poksiringis kaks korda ka Anton Raadikuga, millest võitis ühe ja kaotas teise kohtumise (mõlemad punktidega). Ta kohtus 8. detsembril 1946 Malmös Jacques Benetoga (Martinique'i saarelt) ning lõi 8. raundil Beneto niimoodi nokauti, et Beneto suri järgmisel päeval löögist saadud vigastustesse.
Christian Louboutin
pisi Christian Louboutin (sündinud 7. jaanuaril 1946 Pariisis) on Prantsuse moelooja. Tema loomingu signatuuriks on punaseks lakitud taldadega jalanõud.
Varasem elu
Christian Louboutin sündis ja kasvas Pariisis. Lapsena tundis ta end kogu aeg kõrvalejäetuna, kuna võrreldes pereliikmetega oli tal palju tumedam nahk. Hiljem sai ta teada, et tema pärisisa on hoopis egiptlane. Tulevane disainer visati koolist kolm korda välja ning 12-aastaselt põgenes ta kodust. Ta väidab, et Sophia Loren aitas tal selle otsuseni jõuda. Ühes telesaates tutvustas Loren oma õde, kes lahkus koolist 12-aastaselt ja 50-aastaselt sai kraadi. "Kõik plaksutasid! Ja ma mõtlesin, et kui ma hakkan seda kahetsema, saan ma vähemalt olla nagu Sophia Loreni õde!"
Karjäär
Juba teismelisena joonistas Louboutin kingi. Esimene töö oli tal Folies Bergères, kus ta assisteeris esinejaid lava taga. Tema kirg kingade vastu sai alguse 1976. aastal Aafrikas, kui ta külastas Riikliku Kunstimuuseumi Aafrika ja Okeaania ekspositsiooni. Seal keelati naistel kanda teravate kontsadega kingi, kuna see pidavat kahjustama põrandat. Ta soovis luua midagi, mis rikuks reegleid ja tekitab naistes enesekindla ja jõulise tunde. Louboutin läks tagasi Egiptusse ning naasis Pariisi 1981. aastal, kus esitas enda loodud kingade portfoolio. Temast sai praktikant Roger Vivier' ateljees. Pärast seda disainis ta kingi Chanelile, Yves Saint Laurentile ja Maud Frizonile. 1991. aastal avas ta oma kingasalongi Pariisis. Printsess Caroline Monacost oli poe esimene külastaja. Printsess kiitis ajakirjanikele poodi väga ning Louboutini bränd sai kohe tuntuks. Tema disainitud kingi on kandnud paljud kuulsused, näiteks Madonna, Jennifer Lopez, Britney Spears, Tina Turner jne. Praegu on Louboutin üks kõige otsitumaid kingabrände maailmas.
Kingad
pisi Louboutin tõi stiletod tagasi moodi, disainides kontsad 12 cm kõrguseks või veel kõrgemaks. Ta ütles, et tema eesmärk on muuta naine seksikamaks, ilusamaks ning näidata jalgu nii sihvakana kui võimalik. Tänapäeval disainib ta ka madalama kontsaga kingi. Louboutini disaini tuntakse just punaseks lakitud taldade tõttu. Tema punase värvikood on Pantone 18-1663 TPX.